Tydkapsule-motor opgeveil | Netwerk24
26 Januarie 2019 05:00
’n “Tydkapsule”-Ford Fiesta van 1978, wat nooit geregistreer is nie en sedert nuut slegs 141 myl (227 km) afgelê het, word in Februarie op H&H Classics se eerste regstreekse aanlyn veiling verkoop.
Die luikrugmotor se merkwaardige verhaal van behoud spruit daaruit dat dit van 1980 tot 2017 by The Science Museum in Londen uitgestal is.
Dit gaan na verwagting vir tussen £6 500 en £8 500 verkoop.
Damian Jones, hoof van verkope by H&H Classics, sê dit is ’n oorspronklike en outentieke Ford Fiesta en enig in sy soort.
“Dit is waarskynlik die Ford Fiesta MK1 wat die minste myle nóg afgelê het.”
Die “tydkapsule”-Ford Fiesta van 1978, wat nooit geregistreer is nie en sedert nuut slegs 141 myl (227 km) afgelê het. Op die inlas is die instrumentpaneel van die motor. Foto’s: H&H Classics
Die motor is in Julie 1978 vervaardig en nuut aan ’n Londense handelaarskap verskaf. Voordat die motor nog vir padgebruik geregistreer kon word, is dit deur die museum aangeskaf.
Dit het dekades lank deel uitgemaak van ’n mediese geskiedenis-galery, waar gewys is hoe bystand-tegnologie kan help om ’n bejaarde in en uit ’n motor te help.
Die motor word op 2 Februarie aanlyn verkoop.
Meer oor: Motor | Veteraanmotors | Veilings
Aznavour se wiele kom onder hamer
Pakhuis trek nuwe baadjie aan
EPP presteer in 2018